वर्तमान लाइफस्‍टाइल में सरदर्द की समस्‍या एक सामान्‍य समस्‍या हो गई है। सभी आये दिन इस समस्‍या से अपने-आप ग्रस्‍त हो जाते हैं। इसके लिए सबसे अधिक जिम्‍मेदार हमारा तनाव लेना होता है। इसके अलावा नींद न पूरी होना और लगातार कंप्‍यूटर पर काम करने के कारण भी सरदर्द होता है। अगर आपको कभी-कभी यानी महीने में एक बार सरदर्द होता है तो यह नॉर्मल है। लेकिन अगर यह नियमित रूप से हो रहा है तो यह माइग्रेन या नर्व में संकुचन के कारण भी हो सकता है। अगर कभी-कभी होने वाला सरदर्द है तो एक्‍यूप्रेशर के जरिये इसपर काबू पाया जा सकता है। इसके लिए हाथ का सबसे पहला प्‍वाइंट कलाई के पास और दूसरा प्‍वाइंट उंगली के ऊपर उठे हुए हिस्‍से पर और तीसरा प्‍वाइंट एल्‍बो के पास उठे हुए हिस्‍से पर, चौथा प्‍वाइंट सर पर बालों की लाइन से थोड़ा सा अंदर वाले हिस्‍से पर। इसके अलावा कई दूसरे प्‍वाइंट भी हैं जिसे इस वीडियो में हमने दिखाया है। इन बिंदुओं पर 2 मिनट तक के लिए प्रेशर दीजिए, इससे सरदर्द से आराम मिल जायेगा।